Botirbek Toʻrazoda. Botirbek Bekturdi oʻgʻli Toʻrazoda (1976-yil 18-yanvar, Oʻzbekiston SSR, Xorazm viloyati, Bogʻot tumani) — oʻzbek agronomi va siyosatchisi, Oʻzbekiston Respublikasi Oliy Majlis IV-chaqiriq Qonunchilik palatasi deputati. Oʻzbekiston Liberal-demokratik partiyasi aʼzosi. Biografiyasi. 1997-yil Botirbek Toʻrazoda Samarqand qishloq xo‘jaligi institutining agronom fakultetini tamomlagan. Mehnat faoliyatini 1992-yilda Bog‘ot shahridagi to‘qimachilik fabrikasining taʼminot bo‘limida yuk tashuvchi sifatida boshlagan. 1998-2001-yillarda — „Tuproqqala Avtoxizmat“ OAJda hisobchi boʻlib ishlagan, 2001-2003-yillarda esa xususiy tadbirkor. 2003-yilda yana „Tuproqqala Avtoxizmat“ OAJda hisobchi lavozimida ishlay boshladi. 2004-yildan — „To‘razoda Botirbek“ xususiy korxonasiga rahbarlik qilib keladi. Oʻzbekiston Respublikasi Oliy Majlis IV-chaqiriq Qonunchilik palatasiga saylangan, shuningdek, Oʻzbekiston Respublikasi Oliy Majlis Qonunchilik palatasining Agrar va suv xoʻjaligi masalalari qoʻmitasi aʼzosi etib tayinlangan.